སངས་རྒྱས་པར་
གསུངས། དེ་ལ་དབྱེ་ན་བཞི། བུམ་དབང་གི་གྲུབ་པའི་མཐའ་དང་། མཆོག་དབང་
གོང་མ་གསུམ་གྱི་གྲུབ་པའི་མཐའའོ། །དེ་རེ་རེ་ལའང་ས་མཚམས་ཀྱི་སྒོ་ནས་རྣམ་པར་དབྱེ་བ་
ལྔ་ལྔ་ཡོད་དེ། དབང་གི་ས་མཚམས། ལམ་གྱི་ས་མཚམས། ཞིང་ཁམས་ཀྱི་ས་མཚམས།
དཀྱིལ་འཁོར་གྱི་ས་མཚམས། གྲུབ་མཐའི་ས་མཚམས་གཅད་པ་རྣམས་སོ། །འདི་རྣམས་
ཀྱང་ལམ་ལྟར་ན་མཐོང་བསྒོམ་མཐར་ཕྱིན་པའི་ལམ་གསུམ། བྱང་ཆུབ་ཀྱི་ཕྱོགས་ལྟར་ན་ཉི་
ཤུ་རྩ་ལྔ། ས་ལྟར་ན་ཕྱེད་དང་བཅུ་གསུམ་གྱིས་བསྡུས་པ་ཡིན་ལ། ས་རེ་རེ་ལའང་ཐུན་
མོང་མ་ཡིན་པའི་ཆོས་བཞི་བཞི་སྟེ། རྒྱུ་བསྟན་པ། རྟགས་བསྟན་པ། འབྲས་བུ་བསྟན་
པ། མཇུག་སྡུད་བསྟན་པའོ། །རྒྱུ་ལ་གཉིས། རིང་རྒྱུ་དང་། ཉེ་རྒྱུའོ། །རིང་རྒྱུ་
ལ་གཉིས། དབང་དང་། ལམ་མོ། །ཉེ་རྒྱུ་ལའང་གཉིས། ཕྱིའི་རྟེན་འབྲེལ་དང༌།
ནང་གི་རྟེན་འབྲེལ་ལོ། །རྟགས་ལ་གསུམ། ཕྱི་རྟགས་དང་། ནང་རྟགས་དང་། དེ་
ཁོ་ན་ཉིད་ཀྱི་རྟགས་སོ། །རྩ་བའི་གསུམ་པ་འབྲས་བུའི་སངས་རྒྱས་ཀྱི་ས་ནི། རྩ་རྒྱུད་ལས།
202

ཁུ་བའི་རྣམ་པ་བཅོམ་ལྡན་ཡིན། །ཞེས་པ་ནས། འཇིག་རྟེན་གསུམ་པོ་དེ་ལས་སྐྱེས། །ཞེས་
པའི་བར་དང༌། ཕྱག་རྒྱ་ཆེན་པོ་མངོན་འདོད་པས། །དེ་ནས་སྟེང་དུ་འགྲོ་བར་འགྱུར། །ཞེས་
སོགས་ཀྱིས་བསྟན། བསྟན་བཅོས་ལས། བཞི་པ་ཡིད་ཀྱི་དབང་མཐར་ཕྱིན་ཞེས་སོགས་
གསུངས། དེ་ལ་གསུམ། བདག་དོན་གྱི་ཆེ་བ། གཞན་དོན་གྱི་ཆེ་བ། བདག་གཞན་
གཉིས་ཀའི་ཆེ་བའོ། །དང་པོ་ནི། སྐུ་རྣམ་པ་ལྔ་སྟེ། དེ་ལ་གཉིས། རྟེན་གནས་གྱུར་
གྱི་སྐུ་དང༌། བརྟེན་པ་གནས་གྱུར་གྱི་སྐུའོ། །དང་པོ་ལ་གཉིས། ཉེར་ལེན་གྱི་རྒྱུ་འགྲོས་
ཐིམ་པའི་ཚུལ་དང༌། དེ་ལས་བྱུང་བའི་སྐུ་དངོས་སོ། །དང་པོ་ལ་བཞི། བུམ་དབང་
རྩའི་འགྲོས་ཐིམ་པ། གསང་དབང་ཡི་གེའི་འགྲོས་ཐིམ་པ། ཤེར་དབང་བདུད་རྩིའི་འགྲོས་
ཐིམ་པ། དབང་བཞི་པ་རླུང་གི་འགྲོས་ཐིམ་པའོ། །དང་པོ་ལའང་བཞི། སྤྲུལ་སྐུ་དང༌།
ལོངས་སྐུ་དང༌། སྐུ་དང༌། ཆོས་སྐུ་དང་། ཆོས་སྐུ་དང་ ངོ་བོ་ཉིད་སྐུའོ། །གཉིས་པ་ནི། བརྟེན་པ་སེམས་
གནས་གྱུར་པ་ན་ཤིན་ཏུ་རྣམ་པར་དག་པ་ངོ་བོ་ཉིད་ཀྱི་སྐུ་ཞེས་བྱ་བ་རྟེན་གནས་གྱུར་གྱི་སྐུ་བཞི་
གའང་ཡེ་ཤེས་ཡོངས་སུ་དག་པ་གཅིག་གི་ངོ་བོར་སྣང་བ་མངོན་དུ་གྱུར་པའོ། །གཉིས་པ་ནི།
སེམས་མ་བསྐྱེད་པ་བསྐྱེད་པ་དང་། ས་ནས་སར་འཕར་བ་དང་། ལོང་བ་རྣམས་ཀྱིས་མིག་
ཐོབ་པ་ལ་སོགས་པ་བསམ་གྱིས་མི་ཁྱབ་པས་འདིར་བརྗོད་ཀྱིས་མི་ལང་ངོ་༌། །གསུམ་པ་ནི།
མ་མཐའ་ནས་བཟུང་བས་འཁོར་ཚོམ་བུ་གཅིག་དང་བཅས་སངས་རྒྱ་བར་གསུངས་ཏེ། དེ་ལ་
ལྔ། རང་དང་། རྒྱུད་ཡོངས་སུ་དག༌པའི༌རིག༌མ། གདམས་ངག་སྟོན་པའི་བླ་མ།
བྱིན་
གྱིས་རློབ་པའི་མཁའ་འགྲོ། ཞིང་ཡོངས་སུ་དག་པའི་སློབ་མ་རྣམས་སོ། །ཡ་མཐའ་ནས་
བཟུང་ན་འཁོར་ཚོམ་བུ་དུ་མ་དང་བཅས་སངས་རྒྱ་བར་གསུངས་སོ།། །།
སླར་སྨྲས་པ། བདག་ནི་ཤེར་བརྩོན་ལུས་སྟོབས་ཆེས་ཕྲ་ཡང༌། །དཔལ་ལྡན་བླ་མ་
རྫོགས་པའི་སངས་རྒྱས་དངོས། །ཀུན་དགའི་བསྟན་པའི་རྒྱལ་མཚན་འཆང་བ་དེའི། །གསུང་
གི་སྣང་བས་རིག་པད་ཅུང་ཟད་དགོད། །འཁོར་འདས་དབྱེར་མེད་ལྟ་བ་མཆོག་གི་རྩེ།
།བརྟོན་
པ་བཞི་ཡིས་ཐོས་བསམ་སྒོམ་བྱས་ཏེ། །རྟོགས་པའི་གོམས་མྱོང་བླ་མར་གསོལ་བ་ཡིས། །ཕྱག་
སྲོལ་དྲི་མེད་ཉམས་སུ་བསྟར་བར་བྱས། །ཡེ་ཤེས་ངོ་སྤྲོད་གསལ་བར་ཕྱེ་བ་དང༌། །གོང་མ་
གསུམ་གྱི་དབང་སྐབས་རྩ་རླུང་ཐིག །ཉམས་ཁྲིད་ཞིབ་གསལ་མཛད་པའི་ཕྱག་རྒྱུན་ཀྱང༌། །ཉག་
203

ཕྲ་འཆད་ཉན་བྱིས་པའི་ཟློས་གར་བསྒྱུར། །ལན་མང་བསྐྱར་བའི་འབྲུག་སྒྲ་བསྒྲགས་ན་ཡང༌། །
གོ་བའི་ཆར་ཟིམ་སློབ་མའི་ཞིང་ས་ལ། །མ་ཕབ་དེ་སྲིད་རྟོགས་པའི་མྱུ་གུ་ཞིག །འཁྲུངས་
འདོད་རེ་བ་མང་ཡང་འབྲས་བུ་དཀོན། །བསྟན་དང་འགྲོ་ལ་ཕན་པའི་བློས་བསླངས་ཀྱི།
།མཁས་
སྙེམས་གྲགས་འདོད་ཁེངས་པས་མ་ཡིན་ཀྱང་། །བྱིས་བློས་ནོངས་པས་མ་རྟོགས་ལོག་པར་རྟོག །
གང་མཆིས་ཆོས་སྤྱན་ལྡན་རྣམས་མདུན་སར་བཤགས། །སློབ་བཤད་ཁྲིད་སྲོལ་ཟུང་གི་བཞེད་
གཞུང་སྒོ། །འབྱེད་བྱེད་ལེགས་བཤད་ལྡེའུ་མིག་གསར་བསྐྲུན་པས། །ཟབ་དོན་དབྱིག་གི་
སྙིང་པོ་བསམ་འཕེལ་དབང༌། །གཅིག་ཏུ་ངེས་ཤེས་དབྲོག་ཏུ་མེད་པ་སྟེར། །ཁྱད་པར་ལེགས་
བཤད་དངུལ་དཀར་མེ་ལོང་འདིར། །འཁོར་འདས་དབྱེར་མེད་ལྟ་བའི་རང་ཞལ་ཉིད།
བར་བསྟན་བཞིན་རིག་ཐོག་གོམས་བྱས་ན། །ལྷན་སྐྱེས་ཡེ་ཤེས་སྙིང་གི་པདྨོར་རོལ།
ལས་བྱུང་བའི་དགེ་ཚོགས་བདུད་རྩིའི་སྤྲིན། །ཀུན་དགའི་བསྟན་པའི་སྨན་དུ་ཕྱུར་བ་ཡིས།
ཐུབ་པའི་ཆོས་ཀྱི་དབྱར་སྐྱེས་དགའ་ཚལ་ཆེ། །རབ་རྒྱས་ལུང་རྟོགས་བཅུད་ཀྱི་འབྲས་སྨིན་ཤོག
བཀྲ་ཤིས་པདྨ་དཀར་པོའི་མུ་ཁྱུད་ཀྱིས། །ས་གསུམ་ཡོངས་བསྐོར་དོན་གཉིས་སྨན་ལྗོངས་
ཆེར། །སྐྱེ་རྒུའི་བུང་བ་བདེ་བར་འཚོ་དང་བཅས། །དག་པ་གཉིས་ལྡན་རྒྱལ་སྲིད་ཐོབ་གྱུར་
ཅིག །ཅེས་ལམ་འབྲས་སློབ་བཤད་ཁྲིད་ཀྱི་ཤིང་རྟ་རྣམ་གཉིས་ཀྱི་དགོངས་གནད་འགལ་མེད་
།གསལ་
།དེ་
།
།
།
དུ་བསྒྲུབས་པ་སོམ་ཉིའི་མུན་སེལ་ལེགས་བཤད་ཟླ་འོད་ཅེས་བྱ་བ་འདིའང་། བདག་ཅག་གི་
སྡོམ་པཽ་གསུམ་གྱི་རྩ་བའི་རིགས་བདག༧ངེས་པ་དོན་གྱི་རྡོ་རྗེ་འཆང་བྱམས་པ་ཀུན་དགའ་བསྟན་
པའི་རྒྱལ་མཚན་གྱིས་གནའ་སྲོལ་ལམ་འབྲས་ལོ་ཟླ་མང་པོར་འཆད་ཉན་གྱིས། ཁྲིད་ཚར་བ་
དང་ལྟ་བ་ལ་མྱོང་བ་ཐོན་པའི་ཕྱག་རྒྱུན་བསྐྱང་ཕྱིར་ལམ་ཟབ་མོ་འདི་སྩལ་བ་ན་ཁྲིད་གཞུང་གཉིས་
ཀྱི་དགོངས་པ་འགལ་མེད་དུ་གསུང༌བཤད༌ཀྱིས་ཞིབ་པར་བཀྲོལ་བ་དང༌། འཁོར་འདས་དབྱེར་
དགོངས་པ་འགལ་མེད་དྲ་ག་སུང་བཤད་ཀྱིས་ཞིབ་ཡུང་བཞོལ་བ་ང་ང་ག་ག་་འ་བ་དང་ཤ་
མེད༌ཀྱི༌ལྟ་བའི་སྐབས་སུའང་ཀླུ་སྒྲུབ་ཁྲིད་ཡིག་ལྟར་གསུང་བཤད་ཀྱིས་རིག་ཐོག་ནས་བརྡར་ཤ་
བཅད་དེ་མྱོང༌བ་འཐོན་ངེས་མཛད་པས་སྟོན་པ་གཉིས་པ་ལྟ་བུའི་ཕྱག་བཞེས་རླབས་པོ་ཆེ་བྱུང
ཡང༌། ཕྱིས་འདིར་སློབ་མས་བླ་མར་ཁྲིད་གཞུང་རྣ་བར་ཐོས་པ་ཙམ་གྱིས་ཆོག་པར་རློམས་ཏེ་
རང་རྒྱུད་ལ་མྱོང་བ་འཐོན་དགོས་པའི་དོན་གཉེར་མེད་པར་བརྟེན། སློབ་དཔོན་གྱིས་ཀྱང་ཁྲིད་
ཡིག་བསྐྱར་ཆོས་བཞི་རེར་གསུང་བ་ཙམ་ལས། སྔོན་འགྲོ་དང༌། དངོས་གཞིར་ལྟ་ཁྲིད་
204

ཞིབ་བཀྲོལ་དང༌། འཁོར་འདས་དབྱེར་མེད་རིག་ཐོག་ནས་ངོ་སྤྲོད་དེ་རྟོགས་བཞེས་སོགས་ཀྱི་
ཕྱག་ཁྲིད་གནད་སྨིན་མ་གྲུབ་པས་སློབ་བཤད་ཅེས་པའི་མཚན་ཆགས་པ་ཙམ་ལས། དོན་དུ་
ཚོགས༌བཤད༌དང༌མི༌གཉིས༌པར༌གྱུར༌པར་མཐོང་བ་མ་ཟད། བྱང་ཆུབ་སེམས་ཀྱིས་ཐུགས་རྒྱུད་
ཡོངས་སུ་གཏམས་ཤིང་རྫོགས་པ་ཆེན་པོའི་ཡེ་ཤེས་མངོན་དུ་གྱུར་པ་གྲུབ་བརྙེས་བླ་མ་
བཟང་པོའི་བཀས་འཁོར་འདས་དབྱེར་མེད་ཀྱི་ལྟ་བ་ལས་དང་པོ་པས་ཉམས་སུ་བླང་བདེ་བ་ཞིག་
དགོས་ཚུལ་ཡང་ཡང་བསྐུལ་བ་དང༌།
ཁྱད་པར་བདག་གིས་དོན་གཉེར་གྱི་སློབ་ཚོགས་
རྣམས༌ལ༌ལམ་སྲོལ་འདིའི་ཆོས་སྒོ་ལན་གསུམ་ཕྱེས་སྐབས་རྩ་བའི་རིགས་བདག་ཐར་རྩེ་རྡོ་རྗེ་
འཆང་གི་ཞལ་སྒོ་ ལས་ཇི་ ལྟར་ བྱོན་པ་གཞིར་བཟུང་སྟེ། སྔོན་འགྲོ་བློ་ལྡོག་རྣམ་བཞིའི་སྐབས་
བཀའ་གདམས༌པའི༌དགེ་བཤེས་རྣམས༌ཀྱི་གསུང༌གིས༌བརྒྱན་ནས༌ངེས་ཤེས་བསྐྱེད་དུ་བཅུག །
ངས་གཞུའ་སྐབས་སླ་བ་བཤལ་ཁྱེད་ལག་ཟང་གི་
དངོས་གཞིའི་སྐབས་སློབ་བཤད་ཁྲིད་ཡིག་ཟུང་གི་དགོངས་གནད་རྩལ་དུ་བཏོན་ཏེ་ལྟ་བ་འཁོར་
འདས་དབྱེར་མེད་རིག་ཐོག་ནས་ངོ་སྤྲོད་མྱོང་ཐོན་རྟོགས་བླངས་དང༌། ལོངས་སྤྱོད་རླབས་བཙིར་
བས་ཐུན་མིན་དཔེའི་ཡེ་ཤེས་མངོན་དུ་བསྟན་ཅིང༌། ལུས་སྦྱོང་འཁྲུལ་འཁོར་སོགས་མྱོང་ཁྲིད་
ལག་སྟོན་བགྱིས་པར་སྔ་མའི་སྐབས་རྣམ་འདྲེན་དམ་པ་ཧོར་ཉ་བྲག་མཆོག་སྤྲུལ་གཞུང་ལུགས་ལ་
མཁྱེན་རབ་རྒྱས་པ་འཇམ་དབྱངས་ཀུན་དགའ་ཆོས་ཀྱི་རྒྱལ་མཚན་དང༌། བར་པ་དང་ཕྱི་མའི་ཚེ་སྡེ་
སྣོད་ཆོས་ཀྱི་འབྱུང་གནས་ཨ་མདོ་དྷཱིཿ་ཕུ་དགོན་ཆེན་གྱི་བསྟན་བདག་མཆོག་སྤྲུལ་མདོ་སྔགས་རབ་
འབྱམས་སྨྲ་བ་ངག་དབང་བསྟན་པའི་རྒྱལ་མཚན་བཅས་ནས་ཇི་གསུངས་ཪིགས་ཡིག་ཐོག་ཏུ་
འགོད་ཐུབ་ཡང་ཡང་བསྐུལ་བ་ལ་བརྟེན་ནས། བདག་ཅག་གི་ཡོངས་འཛིན་སྡེ་སྣོད་སྨྲ་བའི་ཉི་མ་
ཕྱིར་མི་ལྡོག་པའི་བྱང་སེམས་ཐུབ་བསྟན་ཆོས་ཀྱི་གྲགས་པ་དང༌། གཟིམས་འོག་མཆོག་སྤྲུལ་
ངག་དབང་བསྟན་འཛིན་སྙན་གྲགས་ཀྱི་གསུང་དང་། ས་ལམ་གྱི་རྣམ་གཞག་ཐམས་ཅད་མཁྱེན་པ་
ཀླུ་སྒྲུབ་རྒྱ་མཚོའི་གསུང་ལ་གཞིར་བྱས། གཞན་ཡང་ས་དབང་བླ་ཆེན་སོགས་རང་ལུགས་ཀྱི་
མཁས་གྲུབ་གོང་མ་རྣམས་ཀྱི་ཟིན་བྲིས་སོགས་ནས་ཀྱང་ལེགས་ཆ་བླངས་ཏེ་ས་བཅད་ཀྱི་སྒོ་ནས་
མདོར་བསྟན། ཁྲིད་ཡིག་གཉིས་ཀྱི་དགོངས་པ་ཇི་ལྟ་བར་ཕྱོགས་གཅིག་བསྒྲུབས་པས་རྒྱས་
པར་བཤད། འབྲས་བུ་མཐར་ཐུག་སངས་རྒྱས་ཀྱི་ས་བཤད་པར་ཀླུ་སྒྲུབ་ཀྱི་གསུང་མདོར་རྒྱས་
ཀྱི་ཚུལ་དུ་བཀོད་དེ། ལས་དང་པོ་པའི༌འཆད༌ཉན༌གཉིས༌ཀས༌ལག༌ཏུ༌ལོན་ཞིང༌། ཕྱིན་
205

ཆད་སློབ་བཤད་ཟབ་མོའི་མཚན་དོན་དང་ལྡན་པར་འགྱུར་བར་དམིགས་ཏེ་ཐར་རྩེ་རྡོ་རྗེ་འཆང་གི་
གསུང་ལས་སྐྱེས་པ་འཇམ་དབྱངས་བློ་གཏེར་དབང་པོས་དཔལ་ལྷུན་གྲུབ་ཡང་རྩེའི་རང་གི་བསམ་
གཏན་ཁང་བུར་སྦྱར་བའི་ཡི་གེ་བ་ནི་ཡེ་ན་གྲྭ་ཚང་ཀུན་དགའ་བརྩོན་འགྲུས་ཀྱིས་གུས་པས་བགྱིས་
པའོ། །འདིས་ཀྱང་སློབ་བཤད་ཟབ་མོས་གཙོས་ལུང་རྟོགས་ཀྱི་བསྟན་པ་རིན་པོ་ཆེ་དར་ཞིང་
ཟུང་འཇུག་རྡོ་རྗེ་འཆང་གི་གོ་འཕང་ཚེ་འདི་ཉིད་ལ་ཐོབ་པའི་རྒྱུར་གྱུར་ཅིག། །།སརྦ་དཱ་ཀ་ལྱཱ་ཎཾ་
རྒྱས་ལ་ཡུན་རིང་དུ་གནས་པ་དང༌།
བདག་སོགས་འགྲོ་ཀུན་ལམ་ཟབ་མོ་འདི་ལ་བརྟེན་ནས་
བྷ་ཝ་ཏུ།། །།
206

-કેજાન જરૂર હું જાણતી ઘેર 29. grade in dalahast
margin-lena વહાવતની સેનઊવસાવang
વાલી, તદલ સે કજા હતી નું સરરૂપે ઉતરતી કરતી જોઈ, canaged
32 / 21. નીયુક તર કાર એટા, છાલ, ૧ દરેક ટાવર મારી માતરના
સાફરી છુર મેલી તલ ચેપ જીવતું. સ્ટોન,પીળારે વાસ
Ad કરવા zeal Peg vagadanandaal hea
રચન કહેલ.તેણેdaતરનૌલ તમામના સાસુ
এর নাম
રથીનું વેજાન પારખતાં સારamangadvi dan gઝાવતા ઉર
સહી/ 32મતી હેતલવતા સદ્રક liste
તલની સરવરીક
དབྱེར་མེད་ཀྱི་ལྟ་བ་ཉམས་སུ་ལེན་ཚུལ་བཞུགས་སོ། །